OpenLLM-France/wikimedia huggingface dataset:
# Emperador Ruizong de Tang

L'emperador Ruizong de Tang (xinès:唐 睿宗) (662 - 716) va regnar com a emperador de la Dinastia Tang en dues etapes, com a cinquè emperador (684 a 690) i com a novè (710 a 712). El seu nom personal era Lǐ Dàn (李 旦), i també va ser conegut amb els noms de Li Xulun (李旭 輪), Li Lun (李 輪), Wu Lun (武 輪), i Wu Dan (武旦).

## Biografia

Va néixer el 22 de juny de 662. Era el vuitè fill de l'emperador Gaozong i el quart fill de l'emperadriu Wu, la segona esposa de l'emperador Gaozong (més tard coneguda com a emperadriu Wu Zetian).
El 664, va ser nomenat comandant a la prefectura de Ji (冀州, aproximadament l'actual Hengshui, a la província de Hebei i del Protectorat general de Chanyu a l'actual Hohhot, província de Mongòlia interior. Es deia que, a mesura que creixia, era reconegut per la seva humilitat, l'amor pels seus germans i el talent en la cal·ligrafia.
Entre el 676 i el 679, es va casar amb la princesa Liu, i va tenir almenys sis fills.
Va morir el 13 de juliol de l'any 716.
La tomba de l'emperador Ruizong es troba a Qiaoling, comtat de província de Shaanxi.

### Primer regnat (684-690)

Després de la mort de l'emperador Gaozang, qui tenia el poder real, era l'emperadriu Wu. Durant la malaltia de Gaozong, va ocupar el poder el seu setè fill, Liu Zhe que va succeir al seu pare amb el nom d'emperador Zhongzong, però la seva mare al cap de dos mesos el va destituir en favor de Ruizong que va ocupar el poder durant sis anys.
El 690, Ruizong va renunciar al tron en favor de la seva mare Wu Zetian que es va proclamar oficialment a si mateixa "emperadriu, i va ocupar el poder durant el període de 690 a 705, proclamant la seva pròpia dinastia, la dinastia Zhou i interrompent la Dinastia Tang. Ruizong va passar a ser "príncep de la corona" amb el títol de Huangsi - 皇嗣, i va canviar el seu nom per Lun.
Després de 14 anys d'exili, el 705, Zhonggong va tornar ocupar el poder de forma oficial, però els dones de la família imperial seguien jugant un paper essencial en la governança del país.

### Segon regnat (710-712)

A principis de juliol del 710, va morir l'emperador Zhongzong, presumptament enverinat per l'emperadriu Wei, que llavors va nomenar a Li Chongmao el fill més jove de Zhongzong, com a emperador Shang de Tang, però un altre cop d'estat dirigit pel fill de Ruizong va tornar a posar a aquest al tron al 710.
Va governar dos anys i durant aquest període va revertir moltes de les accions de l'emperador Zhongzong i va homenatjar pòstumament moltes persones que van perdre la vida durant els regnats de Wu Zetian i l'emperador Zhongzong. A més, va eliminar milers d'oficials i cortesans a qui l'emperador Zhongzong havia traspassat molt poder, sense haver estat sotmesos a els exàmens oficials.
Malgrat l'oposicó dels seus altres fills va abdicar i passar el poder al seu fill Li Longji, que el va succeir amb el nom d'emperador Xuanzong, novè emperador de la dinastia Tang.

## Referències

* 1 2 «Tang Dynasty Emperor Ruizong» (en anglès). [Consulta: febrer 2020].
* 1 2 3 «Emperor Ruizong of Tang» (en anglès). [Consulta: febrer 2020].
# Castell Teleki de Gornești

Castell de Teleki a Gornești (en hongarès Teleki-kastély) és un conjunt arquitectònic construït per la família Teleki a Gornești, al comtat de Mureș. Anomenat "el castell més bell de Transsilvània" i "el tresor de Mureș", el complex es troba a 17 km de Târgu Mureș, a la banda esquerra del riu Mureș, sent construït en estil barroc per Grassalkovich, molt estès al Regne d'Hongria. Va ser dissenyat per l'arquitecte Andreas Mayerhoffer de Salzburg, essent similar als palaus de Gödöllő i Pecel, fets per ell. El castell de Teleki està situat en un impressionant parc dendrològic amb estàtues al·legòriques.

## Històric

Sigismund de Luxemburg va donar la finca de Somkereki Antal el 1405 com a recompensa per les seves accions d'armes, ja que va ser un dels que va salvar la vida de Sigismund de Luxemburg en la perduda batalla de Nàpols. István, un dels fills d'Antal, va construir una fortalesa a la finca de Gornești, construïda en part amb pedra, que tenia dos baluards i dues torres més petites. La fortalesa estava envoltada per un fossat defensiu i l'entrada principal estava proveïda d'un pont llevadís. En grandària, aquella fortalesa era semblant al castell barroc que hi ha actualment. L'últim home de la família, István, va morir el 1642. Fins a la seva mort el 1670, la seva dona, Mindszenti Krisztina, era propietària de la finca. Llavors el domini va passar a poder de la família Bánffy i després de l'execució, el 1674, de Bánffy Dénes, va passar a la possessió de Teleki Mihály.

### El període comunista

Al final de la Segona Guerra Mundial, l'edifici va ser saquejat i la biblioteca destruïda. Només alguns llibres es van poder guardar a la biblioteca Teleki-Bolyai de Târgu Mureș i al museu Arad. El 1949 es va nacionalitzar el conjunt i el 1956, després d'una epidèmia de tuberculosi. Entre 1961 i 1962, l'edifici es va renovar per complir la nova funció d'hospital per nens. Al llarg dels anys s'han anat realitzant diverses modificacions i reformes, com ara la calefacció central i el tancament del porxo de la planta baixa amb finestres (1991), la substitució d'algunes de les antigues finestres i la pintura dels dormitoris infantils.

### El període postcomunista

El conjunt va ser retornat el 2006 i en realitat va passar a poder dels descendents de la família Teleki el 2011. Actualment, volen restaurar el palau i el parc i introduir-los al circuit turístic. Un cop a l'any, un equip de joves voluntaris (inclosos historiadors i paisatgistes) organitza el "Dia del Castell", oferint exposicions temàtiques i guies gratuïtes en romanès i hongarès.

## Referències

* ↑ (hongarès) Gernyeszeg.com: A kastély építése, 2012 Arxivat 2015-06-15 a Wayback Machine.
* 1 2 «Monumente uitate: Castelul Teleki, ist. Irina Leca, 19 februarie 2010 (03.02.2014)». Arxivat de l'original el 2021-08-25. [Consulta: 25 agost 2021].

## Enllaços externs

* Pàgina oficial del castell i de la família Teleki
# Ecole des Jeunes de langues

L'École des Jeunes de langues (Escola de Joves de llengües) va ser creada el 1669 per iniciativa de Jean-Baptiste Colbert, per tal de formar els futurs intèrprets en llengües orientals (en francès en deien aleshores drogman), és a dir : turc, àrab, persa, armeni, etcètera. Va sistematitzar una activitat que havia començat irregularment el Col·legi de les tres llengües creat al segle xvi per Francesc I de França (1530) impartint cursos d'àrab per iniciativa de Maria de Mèdici, vídua d'Enric IV de França. Al segle xviii va ser annexada al Col·legi dels Jesuïtes, futur Liceu Louis-le-Grand. Els alumnes, dits joves de llengües, eren formats en part a Constantinoble (Istanbul) i a París. Eren sovint fills de diplomàtics o comerciants francesos establerts a l'Imperi otomà o dels cristians locals. Al segle xix, l'Escola dels Joves de llengües va ser progressivament absorbida per l'Escola de llengües orientals.

## Referències

* ↑ De l'àrab tourdjoumân : traductor, intèrpret, intermediari, com el personatge de Covielle de l'obra de Molière Le bourgeois gentilhomme.
# Advecció

L'advecció és la variació d'un escalar en un punt donat, per efecte d'un camp vectorial. Per exemple: el transport d'una substància contaminant pel corrent d'un riu; en meteorologia, el procés de transport d'una propietat atmosfèrica, com ara la calor o la humitat, per efecte del vent; en oceanografia, el transport de certes propietats, com ara la salinitat, pels corrents marins. Tals propietats tenen una distribució espacial.
L'operador advecció s'expressa com el producte escalar del vector velocitat pel gradient de la propietat:
    ${\overrightarrow {\mathbf {v} }}\cdot \nabla =u{\frac {\partial }{\partial x}}+v{\frac {\partial }{\partial y}}+w{\frac {\partial }{\partial z}}$
on $(u,v,w)$ són les components de la velocitat ${\overrightarrow {\mathbf {v} }}$ segons les coordenades $(x,y,z)$.
Tanmateix, es pot substituir la dada z per la dada de pressió suposant la hipòtesi hidroestàtica $\partial p=-\rho g\partial z$:
    ${\overrightarrow {\mathbf {v} }}\cdot \nabla =u{\frac {\partial }{\partial x}}+v{\frac {\partial }{\partial y}}+\omega {\frac {\partial }{\partial p}}$
on
* $\omega =-v\rho g$ és el desplaçament vertical en coordenades de la pressió;
* $p$ és la pressió;
* $\rho$ és la densitat del fluid;
* $g$ és l'acceleració terrestre.
Per exemple, l'advecció de temperatura $T$ s'expressarà com:
    $-{\overrightarrow {\mathbf {v} }}\cdot \nabla T$.
# Escala sinòptica

L'escala sinòptica és un terme emprat en meteorologia, «sinòptica» deriva del grec:sunoptikos que significa vistos conjuntament, també és citada com escala gran o escala ciclònica. És una escala de longitud horitzontal de l'ordre dels 1.000 km o més. Això correspon a l'escala horitzontal típica de les depressions meteorològiques de latitud mitjana. Moltes zones de pressions altes i baixes es llegeixen en els mapes meteorològics com sistemes d'escala sinòptica.
Les equacions de Navier-Stokes aplicades al moviment atmosfèric poden simplificar-se amb anàlisis d'escala matemàtica en l'escala sinòptica. Els termes principals de les equacions són forces de Coriolis i de gradient de pressió; així es pot fer servir una aproximació de vent geostròfic.

## Referències

* ↑ American Meteorological Society. Cyclonic scale. Arxivat 2007-09-30 a Wayback Machine. [Consulta 10 de maig de 2007]

## Enllaços externs

* Definition of synoptic scale
* Definition of synoptic meteorology
* Definició d'hores sinòptiques
# Art rupestre d'Alta

Les roques de l'art rupestre d'Alta són part d'un jaciment arqueològic prop de la ciutat noruega d'Alta, a la província de Finnmark, al nord de Noruega. Està inscrit en la llista del Patrimoni de la Humanitat de la UNESCO des del 1985.

## Referències

* ↑ Centre, UNESCO World Heritage. «Rock Art of Alta» (en anglès). [Consulta: 11 gener 2022].
# Emperador Sanjō

L'emperador Sanjō (三条 天皇, Sanjō Tennō 5 de febrer del 976 - 5 de juny del 1017) va ser el 67è emperador del Japó, segons l'ordre tradicional de successió. Va regnar de 1011-1016. El nom que va rebre en néixer va ser Okisa (居 贞).

## Vegeu també

* Llista d'emperadors del Japó
# Aerobiologia

L'aerobiologia és la branca de la biologia que estudia partícules orgàniques, tals com bacteris, espores de fongs, insectes microscòpics i pol·len, les quals són passivament transportades per l'aire. Un dels principals camps de l'aerobiologia ha estat el de fer recompte d'aquestes partícules com ajuda en el tractament dels al·lèrgics.
Pierre Miquel fou un dels fundadors de l'areobiologia. Es descobrí que algunes algues i altres organismes aquàtics en suspensió habiten als núvols el 1910 a Alemanya.
Hi ha un ampli acord sobre els requeriments per assegurar la qualitat del mètode de l'aerobiologia.

## Referències

* ↑ Spieksma, F. T.. «34». A: Aerobiology in the Nineties: Aerobiology and pollinosis, International Aerobiology Newsletter, 1991, p. 1-5.
* ↑ Larsson, K. A.,. «32». A: Prediction of the pollen season with a cumulated activity method, 1993, p. 111-114.
* ↑ «Pierre Miquel: the first professional aerobiologist». Aerobiologia. Springer Netherlands, 13, 2, 6-1997, pàg. 75-82. DOI: 10.1007/BF02694422.
* ↑ «Aeroalgae: Responses to some aerobiological questions». Grana, 32, 1, 1993, pàg. 48-56. DOI: 10.1080/00173139309436419.
* ↑ «Pollen monitoring: minimum requirements and reproducibility of analysis». Aerobiologia, 30, 4, 12-2014, pàg. 385-395. DOI: 10.1007/s10453-014-9335-5.
* ↑ «Quality control in bio-monitoring networks, Spanish Aerobiology Network». Science of the Total Environment, 443, 1-2013, pàg. 559-565. DOI: 10.1016/j.scitotenv.2012.11.040.

## Enllaços externs

* Associació Panamericana d'Aerobiologia (PAAA)
# Empunyadura amb bateria

L'empunyadura amb bateria (battery grip en anglès) és un accessori per a una càmera SLR / DSLR o sense mirall (i ocasionalment altres càmeres), que permet que la càmera contingui diverses bateries a fi d'allargar la durada de la càmera i afegir una adherència vertical (per disparar en vertical) amb un botó disparador addicional (i altres controls). Alguns models també fan que la càmera pugui realitzar ràfegues més ràpides i, per tant, tindre més fotogrames per segon.
Normalment, es connecta al cos de la càmera a través del compartiment de la bateria i de la rosca de trípode. Aquest proporciona un casset per introduir diverses bateries addicionals i així augmentar la durada de la bateria de la càmera. La majoria de les empunyadures també inclouen un segon casset que permet al fotògraf disparar utilitzant piles AA.
Aquest accessori sol estar dissenyat per adaptar-se només a un o uns quants models de càmera específics, ja que han de coincidir amb la forma del cos, els connectors i els requisits d'alimentació.

## Referències

* ↑ Toledo, Manolo. «Ventajas e inconvenientes de comprar una empuñadura para tu réflex» (en castellà). Xatala foto, 18-01-2011.
* ↑ «The Canon Battery Grip» (en anglès). All thing photography.
* ↑ Carnathan, Bryan. «Canon BG-R10 Battery Grip Review» (en anglès). The digital picture.
* ↑ «Nikon D850» (en anglès). Kenrockwell.
* ↑ Rehm, Lars; Joinson, Simon. «Nikon D700 Review» (en anglès). Dpreview, 07-10-2008.
* ↑ Lucas, Javier. «Las 3 Razones Por las que Acabé Comprando un Grip Para Mi Cámara» (en castellà). Dzoom.
* ↑ Tatay, Tina. «Las Razones Definitivas que te Convencerán para Comprar un Grip» (en castellà). Dzoom.
# Pere (bisbe de Barcelona)

Pere fou bisbe de Barcelona durant el tercer quart del segle x. Fixada la metròpoli Tarraconense a Vic, per restar destruïda la capital, se li atribuïren diverses diòcesis sufragànies que foren les de Barcelona, Vic, Girona i Elna. El bisbe Pere consta en una carta del metropolità Cesari envià al papa Joan en què el mencionava com un dels bisbes que no el reconeixia com a tal pels volts de l'any 962. Pere consta com un dels executors del testament del Comte Miró el 21 de desembre del 966 (dotzè del regnat de Lotari fill de Lluís d'Ultramar). En aquest testament llegà diversos béns a l'església i capítol de Barcelona, entre ells moltes esglésies com la dels Sants Just i Pastor de Barcelona. El 971 el papa Joan XIII adreçà una carta als bisbes díscols respecte a l'autoritat de l'arquebisbe de Tarragona, Pere un d'ells, perquè el reconeguessin com a metropolità. El 3 de desembre del 972 assistí Pere convidat pel bisbe de Vic per a consagrar l'església de Sant Benet de Bages, on concorregué amb el d'Urgell i gran nombre de nobleses. Poc temps després morí perquè el 974 ja consta com a successor a la seu el bisbe Vives.

## Bibliografia

* Flórez, Henrique. «Trat. 65. Cap. 4». A: Espana Sagrada: theatro geographico-historico de la Iglesia de Espana. Origen, divisiones, y terminos de todas sus Provincias (en castellà). Tomo XXIX. Madrid: Imprenta de Don Antonio de Sancha, 1775, pàgs. 202-203 [Consulta: 29 maig 2015].
Viccionari
# Aeroport Albano Machado

L'aeroport Albano Machado (codi IATA: NOV, codi OACI: FNHU) (antigament Aeroport de Nova Lisboa) és un aeroport que es troba al sud-est de Huambo, a la província de Huambo a Angola.
El VOR-DME de Huambo (Ident: VHU) es troba a l'aeroport.

## Aerolínies i destinacions

| Aerolínies | Destinacions |
| Diexim Expresso | Luanda |
| TAAG Angola Airlines | Catumbela, Luanda, Lubango, Menongue, Ondjiva |

## Accidents i incidents

* 3 de setembre de 1970. Un Douglas DC-3 G-AVPW de Hunting Surveys va ser danyat considerablement quan va ser sotmès a foc de terra en l'enlairament. Les línies hidràuliques van ser danyades i els tancs de combustible trencats. Es va fer un aterratge d'emergència reeixit a l'aeroport Quatro de Fevereiro. L'avió va ser reparat i retornat al servei.
* El 14 de setembre de 2011, 17 persones, incloses 11 militars, van morir quan un EMB-120 de la Força Aèria Nacional d'Angola EMB-120 es va estavellar poc després de l'enlair-se de l'aeroport Albano Machado. L'avió es dirigia a l'aeroport de Luanda.

## Referències

* ↑ SkyVector Aeronautical Charts
* ↑ «TAAG Angola destinations». Arxivat de l'original el 2021-09-05. [Consulta: 20 abril 2017].
* ↑ «G-AVPW Criminal Occurrence description». Aviation Safety Network. [Consulta: 20 octubre 2010].

## Enllaços externs

* Temps actual per a FNHU a NOAA/NWS
* Historial d'accidents de l'Aeroport Albano Machado a Aviation Safety Network (anglès)
* OpenStreetMap - Huambo
* OurAirports - Huambo
# Arxiu (desambiguació)

«Arxiu» té aquests significats:
S'empra a tort, per castellanisme, arxiu per a l'arxivament, ço és l'acció o resultat d'arxivar.
* Arxiu informàtic, agrupament de fitxers informàtics.
** Batch o arxiu batch, arxiu de processament per lots.
* Arxiu (organització), organització armada nascuda a la fi dels anys setanta molt lligada al PSAN-P i a l'Exèrcit d'Alliberament Català
* Arxiu, lloc o institució on es guarden documents.
** Arxiu eclesiàstic o Arxius de l'Església, arxius documentals de les diferents confessions cristianes.
*** Arxiu capitular, arxiu eclesiàstic destinat a la gestió documental de l'administració d'una catedral.
*** Arxiu diocesà o episcopal, arxiu eclesiàstic destinat a la gestió documental de la documentació generada a una diòcesi.
*** Arxiu parroquial, arxiu eclesiàstic responsable de la custòdia, conservació i comunicació de la documentació generada per una parròquia.
*** Arxiu Parroquial d'Olesa de Montserrat, arxiu eclesiàstic de la parròquia d'Olesa de Montserrat.
* Arxiu notarial o de protocols, conjunt documental que inclou els documents generats pel cos de notaris.
* Arxiu administratiu, arxiu destinat a contenir i gestionar els documents generats per una administració pública
** Arxiu judicial, conjunt de documents produïts per l'administració de justícia civil i criminal.
** Arxiu de l'administració local Qui està obligat a tenir arxiu? : determina les entitats i els municipis que han de disposar d'un arxiu dins de l'àmbit territorial de Catalunya.
** Arxiu comarcal, cadascun dels arxius d'àmbit comarcal dels fons documentals de les administracions locals catalanes d'àmbit comarcal.
* Arxiu històric, conjunt de documents que han perdut la seva vigència administrativa i han adquirit un valor cultural o històric
** Arxiu de la Corona d'Aragó, dipòsit documental de les institucions de l'antiga Corona d'Aragó.Vegeu també: Llista d'arxivers de l'Arxiu de la Corona d'Aragó
** Arxiu Nacional de Catalunya, institució depenent de la Generalitat de Catalunya encarregada de gestionar la documentació històrica de la Generalitat.
** Arxiu General de la Guerra Civil, situat a Salamanca nasqué com a òrgan d'obtenció d'informació política al final de la guerra civil espanyola més tard prengué funcions històriques.
** Arxiu General d'Índies, fons documental sobre el domini colonial espanyol a Amèrica i Filipines.
** Arxiu històric provincial, fons documental d'entitats amb activitats administratives que no superen l'àmbit provincial.
** Arxiu del Regne de Mallorca, principal dipòsit documental de Mallorca i les illes Balears.
** Arxiu Històric de Roquetes-Nou Barris, entitat privada dedicada a la gestió de documents relacionats amb el districte de la ciutat de Barcelona.
** Arxiu Departamental dels Pirineus Orientals, dipòsit documental dels arxius històrics i administratius del Rosselló i la Cerdanya reunits d'ençà de la Revolució Francesa.
** Arxiu Sponza, arxiu local de Dubrovnik (Croàcia) amb tota la documentació de República de Ragusa i de la ciutat de Dubrovnik.
# Aeroport Henrique de Carvalho

L'aeroport de Henrique de Carvalho (codi IATA: VHC, codi OACI: FNPB) és un aeroport que serveix Saurimo a la província de Lunda-Sud a Angola.
La VOR-DME (Ident: VSA) de Saurimo es troba al camp. La balisa no direccional de Saurimo (Ident: SA) es troba a 1,57 milles nàutiques de la pista tretzena.

## Aerolínies i destins

| Aerolínies | Destinacions |
| TAAG Angola Airlines | Luanda, Malanje |

## Referències

* ↑ SkyVector Aeronautical Charts
* ↑ Saurimo NDB

## Enllaços externs

* Historial d'accidents de l'Aeroport Henrique de Carvalho a Aviation Safety Network (anglès)
* OurAirports - Saurimo
* OpenStreetMap - Saurimo
# Le Nais

Naida Camarasa Castel (Balaguer, 1991), més coneguda amb el nom artístic de Le Nais, és una dissenyadors de joies i cantautora catalana en anglès, resident a Barcelona, de cançons pop i R&B contemporani «refinades, elegants i inspiradores».

## Discografia

* «Dancing» (senzill, 2018)
* When I can't speak but I can sing (EP, Luup Records, 2020)
* Unshape love (doble senzill, 2021)
* Am I (Luup Records, 2022)

## Referències

* ↑ Macias, Unai. «Mi música es una parte de mí que desconozco» (en castellà). Crazyminds, 16-03-2020. [Consulta: 11 agost 2023].
* ↑ Monclús, Judit. «Si a través de la música puc reivindicar coses o fer-ne brillar d'altres que estan en la foscor, ho faré», 10-02-2020. [Consulta: 11 agost 2023].
* ↑ «Le Nais | Espai Acústics», 10-01-2020. [Consulta: 11 agost 2023].
* ↑ «Le Nais estrena videoclip enregistrat íntegrament a Balaguer». Balaguer TV, 23-11-2020. [Consulta: 11 agost 2023].
* ↑ Montero, Karen. «Le Nais, la catarsi musical que podria no haver sortit a la llum». El Nacional, 23-09-2022. [Consulta: 11 agost 2023].
* ↑ García, Raquel. «Le Nais sobre "AM I": "aprendizaje, empoderamiento y liberación"» (en castellà). Vein, 10-11-2022. [Consulta: 11 agost 2023].
# Esfingosina

L'esfingosina (2-amino-4-octadesè-1,3-diol) és un aminoalcohol insaturat de divuit carbonis. En unir-se a un àcid gras mitjançant el grup amino, forma les ceramides, la base estructural dels diferents tipus d'esfingolípids (lípids de membrana entre els quals destaquen les esfingomielines). L'esfingolípid derivat depèn del substituent de l'alcohol primari de l'esfingosina.

## Funcions

L'esfingosina es pot fosforilar per acció de dues cinases, l'esfingosina-cinasa I i l'esfingosina-cinasa II, la qual cosa porta a la formació de l'esfingosina-1-fosfat, un potent lípid senyalitzador implicat en diversos processos cel·lulars.

## Biosíntesi

L'esfingosina se sintetitza a partir de la condensació de palmitoil-CoA i serina, que origina deshidroesfingosina. La deshidroesfingosina és reduïda posteriorment pel NADPH a dihidroesfingosina, i finalment oxidada pel FAD a esfingosina, segons la següent seqüència de reaccions:

## Referències

* Radin N «Killing tumours by ceramide-induced apoptosis: a critique of available drugs». Biochem J, 371, 2003, pàg. 243–56. DOI: 10.1042/BJ20021878. PMID: 12558497. article
* Carter, H. E., F. J. Glick, W. P. Norris, and G. E. Phillips. 1947. Biochemistry of the sphingolipides. III. Structure of sphingosine Arxivat 2020-02-21 a Wayback Machine.. J. Biol. Chem. 170: 285–295